भारतीय महिला टीम ने टॉस जीतकर पहले बल्लेबाजी का निर्णय लिया, लेकिन उनकी शुरुआत अच्छी नहीं रही। तानिया भाटिया 9, स्मृति मंधाना 2 और पहला मैच खेल रही दयालन हेमलता 15 रन बनाकर आउट हो गई और भारत का स्कोर छठे ओवर में 40/3 था, लेकिन यहाँ से हरमनप्रीत कौर ने जेमिमा रॉड्रिग्स के साथ चौथे विकेट के लिए रिकॉर्ड 134 रनों की धुआंधार साझेदारी निभाकर टीम को बेहद मजबूत स्थिति में पहुंचा दिया। यह वर्ल्ड टी20 में और साथ ही भारत की तरफ से टी20 अंतरराष्ट्रीय में चौथे विकेट की सबसे बड़ी साझेदारी है।